104. ΑΠΟΦΑΣΗ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ.ΥΑΣ/2 οίκοθ. της 31 Μαρτ./13  Απρ. 1981 (ΦΕΚ Β' 211) Περί καθορισμού προθεσμίας υποβολής αιτήσεων εκ μέρους σεισμοπλήκτων και απαιτούμενα δικαιολογητικά για την έκδοση οικοδομικών αδειών κλπ. Έχοντας υπόψη : 1)Τις διατάξεις του Νόμ. 867/1979 (ΦΕΚ 24/τ. Α'/7.2.1979) 2)Τις διατάξεις της από 26 Μαρτ. 1981 Πράξεως Νομοθετικού Περιεχομένου "περί αποκαταστάσεως ζημιών εκ των σεισμών 1981" (ΦΕΚ 75/τ.Α'/ 27.3. 1981), αποφασίζουμε: 1.Τάσσουμε τρίμηνη προθεσμία για την υποβολή αιτήσεων εκ μέρους των δικαιούχων αποκαταστάσεως ζημιών που υπέστησαν τα κτίριά τους από τους σεισμούς του 1981 στις περιοχές που καθορίζονται ειδικώτερα με απόφαση της Νομισματικής Επιτροπής. Η προθεσμία υποβολής αιτήσεων αρχίζει την 27 Μαρτ. 1981. Μαζί με την αίτηση κάθε δικαιούχος θα υποβάλει: α)Μελέτη επισκευής του βλαβέντος κτιρίου του, ή τεχνική έκθεση, προκειμένου για ζημιές στον οργανισμό πληρώσεως, β)Τίτλο κυριότητας ή προσύμφωνο που να αποδεικνύουν την κυριότητα επί του ακίνητου. Σε περίπτωση αδυναμίας προσκομίσεως τίτλου ή προσυμφώνου, ο δικαιούχος μπορεί να υποβάλει δύο υπεύθυνες δηλώσεις, δηλαδή δική του, καθώς και δύο μαρτύρων, που θα συντάσσονται σύμφωνα με τις διατάξεις του Ν.Δ. 105/69, περί του ότι έχει τη νομή του ακινήτου κατά την τελευταία τουλάχιστον 20ετίαν. γ)Λοιπά δικαιολογητικά με τις εξής διακρίσεις : γ.1.Κτίρια με ελαφρές ζημιές στον οργανισμό πληρώσεως. -Δήλωση διπλωματούχου Μηχανικού ή Υπομ/κού περί του ελαφρού των ζημιών για ολόκληρη την οικοδομή. -Προϋπολογισμό δαπάνης επισκευής. γ.2.Κτίρια με σοβαρές ζημιές στον οργανισμό πληρώσεως. -Δήλωση διπλωματούχου Μηχανικού ή Υπομηχανικού περί της σοβαρότητας των ζημιών. -Δήλωση αναθέσεως-αναλήψεως μελέτης. -Δήλωση αναθέσεως και αναλήψεως επιβλέψεως υπό διπλωματούχου Μηχανικού ή Υπομηχανικού. -Προϋπολογισμό δαπάνης επισκευής. γ.3.Κτίρια με βαρειές ζημιές στην τοιχοποιΐα (οργανισμό πληρώσεως ή ζημιές σε κοινόκτητα μέρη ή και τοπικές ζημιές στον φέροντα οργανισμό). Σελ. 294,448 Τεύχος 771 - Σελ. 92 -Δήλωση διπλωματούχου Μηχανικού περί του τοπικού χαρακτήρος των ζημιών. -Δήλωση αναθέσεως-αναλήψεως μελέτης. -Δήλωση αναθέσεως -αναλήψεως επιβλέψεως. -Δήλωση περί τηρήσεως του Β.Δ/τος του Φεβρ. 1954 "περί Κανονισμών δια την μελέτην και εκτέλεσιν οικοδομικών έργων εξ ωπλισμένου σκυροδέματος" υπό του κατασκευαστού που μπορεί να υποβληθεί και μετά την έγκριση της μελέτης, αλλά οπωσδήποτε πριν από τη χορήγηση της β' δόσεως του δανείου. -Προϋπολογισμό δαπάνης επισκευής, γ.4.Κτίρια με ζημιές γενικού χαρακτήρα στον φέροντα οργανισμό. -Δήλωση διπλωματούχου Μηχανικού περί του γενικού χαρακτήρα των ζημιών. -Δήλωση αναθέσεως-αναλήψεως μελέτης. -Δήλωση αναθέσεως-αναλήψεως επιβλέψεως. -Δήλωση περί τηρήσεως του Β. Δ/τος του Φεβρ. 1954 "περί Κανονισμών δια την μελέτην και εκτέλεσιν οικοδομικών έργων εξ ωπλισμένου σκυροδέματος "υπό του κατασκευαστού που μπορεί να υποβληθεί και μετά την έγκριση της μελέτης, αλλά οπωσδήποτε πριν από τη χορήγηση της β' δόσεως του δανείου. -Προϋπολογισμό δαπάνης επισκευής. -Δήλωση περί τηρήσεως Β.Δ/τος 1959 "περί Αντισεισμικού Κανονισμού" για το σύνολο του κτιρίου. -Δήλωση περί τηρήσεως σεισμικού συντελεστού, ο οποίος για μεν τα βλαβέντα στοιχεία της οικοδομής θα πρέπει να είναι μεγαλύτερος κατά 0,02 από τον συντελεστή της μελέτης, για δε ολόκληρη την οικοδομή θα ληφθεί υπόψη ο σεισμικός συντελεστής της αρχικής μελέτης. Γ.5.Κτίρια που έχουν κριθεί κατεδαφιστέα. -Πρωτόκολλο κατεδαφίσεως επικινδύνως ετοιμορρόπου κτίσματος, συνταγμένο από την κατά Νόμο επιτροπή ή έκθεση διμελούς επιτροπής για το υπέρμετρο της δαπάνης επισκευής του παλιού κτίσματος. -Άδεια ανεγέρσεως νέας οικοδομής που θα εκδίδεται από την αρμοδία Υπηρεσία Πολεοδομίας της Νομαρχίας, μαζί με το σχετικό φάκελλο της μελέτης. 23.Δ.α.104 Σχέδια Πόλεων ΙΙ.Η υποβολή των παραπάνω στοιχείων, ιδιαίτερα για τις περιπτώσεις επισκευών, απαιτείται ακόμα και όταν δεν ζητείται η χορήγηση δανείου, αλλά μόνο η λοιπή τεχνική συνδρομή της Υπηρεσίας και οι ατέλειες του Νόμου. ΙΙΙ.Οι παρά πάνω αιτήσεις μαζί με όλα τα απαιτούμενα δικαιολογητικά, θα υποβληθούν από τους δικαιούχους στους Τομείς Αποκαταστάσεως Σεισμοπλήκτων που λειτουργούν στις Διευθύνσεις Τεχνικών Υπηρεσιών των οικείων Νομαρχιών. IV.Συγκεντρωτική κατάσταση των οικοδομικών αδειών που εκδίδονται θα στέλνεται κάθε εβδομάδα από τους Τομείς στους Ασφαλιστικούς Οργανισμούς (Ι.Κ.Α., Ταμείον Επικουρικής Ασφαλ. Εργατοτεχνιτών, ΤΣΜΕΔΕ, Τ.Ε.Ε.), προκειμένου να μεριμνούν για την, μετά την έκδοση των οικοδομικών αδειών, είσπραξη των εισφορών τους. Ειδικά για το φόρο εισοδήματος επί των αμοιβών των Μηχανικών θα κατατίθεται με τη μελέτη και το υπό του Νόμου προβλεπόμενο Δελτίο Παροχής Υπηρεσιών. V.Η ως άνω τρίμηνος προθεσμία είναι ανατρεπτική και η μη υποβολή της αιτήσεως εντός αυτής, έχει ως συνέπεια την απώλεια των ευεργετημάτων, που ορίζει ο Νόμ. 867/1979. VΙ.Οι ασφαλιστικοί οργανισμοί στους οποίους κοινοποιείται η παρούσα, παρακαλούνται να παράσχουν οδηγίες στα υποκαταστήματά τους των σεισμοπλήκτων περιοχών, για την είσπραξη των εισφορών τους. VII.Η απόφαση αυτή να δημοσιευθεί στην Εφημερίδα της Κυβερνήσεως, σύμφωνα με το άρθρ. 1 της από 26 Μαρτ. 1981 Πράξεως Νομοθετικού Περιεχομένου "περί αποκαταστάσεως ζημιών εκ των σεισμών 1981". 